钦定古今图书集成/明伦汇编/家范典/第073卷 > 汉应劭风俗通义 > 《大姑谣》郑洪
## 钦定古今图书集成/明伦汇编/家范典/第073卷 > 汉应劭风俗通义 > 《大姑谣》郑洪

大姑嫁将军，小姑未有夫。小姑两脚泥，大姑满头珠。
前月小姑去，嫁作庄家妇。钗削爨下荆，衣裁机上布。

昨日边报归，大姑泪如挥。郎君马上死，无处寄征衣。
连理与枯枝，双飞成戢翅。都无百夜恩，浪作千岁计。
小姑庄上来，瓦盆双鲤鲐；上堂拜父母，夫妇恣欢谐。
大姑见小姑，珠翠无颜色；低头怨怅天，仰天呼不得。
“人生百年良所无，白头相送真良图。东家女郎欲嫁
夫，切莫猖狂学大姑。”